Vineri, 22 martie, la Palatul Culturii din Ploiești, a început târgul de joburi Bursa Angajatorilor. Evenimentul este organizat de Observatorul Prahovean în colaborare cu AJOFM Prahova la Palatul Culturii din Ploiești. Târgul va fi deschis astăzi până la ora 16, iar sâmbătă, 23 martie, între orele 10 și 14.
Veți putea vizita standurile și veți putea sta de vorbă cu reprezentanții următoarelor companii și instituțiilor publice:
Supermarket la Cocoș, Coca Cola HBC, Habau, Bergenbier, Carmistin, Elis Pavaje, Coni, Cameron, Mediurg, Pecef, Resoner Auto Truck, Ness Proiect Europe, Manpower, Credyram, British American Tobacco, Titan Academy, NN România, Dekomte, Inspectoratul Județean de Poliție Prahova, Gruparea Mobilă de Jandarmi Prahova.
Locurile de muncă oferite – domenii/meserii:
-personal industrie producție alimentară,
-posturi lucrători retail,
-electrician, tehnician automatizări industriale, EXT – Spare Parts Stock Keeper, mecanic, electronist,
-personal sector energetic, operator producție, operator îmbuteliere, stivuitorist, analist laborator – analize fizico-chimice sau micro-biologice, mecanic, personal tesa,
-sudor, operator/șef tură, inginer CFDP, specializarea Drum, inginer CFDP, specializarea Pod, maistru construcții, mecanici utilaje – buldoexcavator, autogreder, cilindru compactor, finisor-repartizator asfalt), dulgheri, fierari, betoniști, asfaltatori.
-operator CNC, operator Asamblare, vopsitor industrial, sudor, inginer mecanic, specialist proiect,
-asistent medical, infirmiere, șofer, îngrijitor la unitate de ocrotire socială,
-operator producție, laborant chimist, laborant determinari fizico-mecanice, receptioner contractari-achizitii, team leader vama, specialist comunicare interna
-inginer mecanic, ambalator manual; confecționer – asamblor articole din textile, primitor distribuitor materiale și scule operator date gestiune
-consultant financiar, specialist asigurări
-kinetotarapeut, antrenor personal fitness și culturism
-recrutare sau reîncadrare în poliție și jandarmerie – consultanță alegere carieră MAI
Am enumerat doar câteva dintre cele peste 100 de meserii care au căutare la Bursa Angajatorilor, fiind oferite pentru ele peste 400 de posturi.
Detaliile despre toate acestea și depunerile de CV-uri se pot face doar prin participare directă la târgul de joburi de la Palatul Culturii Ploiești.
Totodată, la standul AJOFM Prahova echipa instituției este pregătită să vă ofere detalii legate de legislație, precum și consultanță în alegerea unei cariere potrivite pregătirii profesionale.
Bursa Angajatorilor 2024, Ediția de Primăvară
Târgul de joburi se va desfășura în Sala Coloanelor a Palatului Culturii din Ploiești, în intervalul 22 – 23 martie 2024 (vineri și sâmbătă), în intervalul orar 10.00 – 16.00 (vineri) și 10.00 – 14.00 (sâmbătă) și este organizat în parteneriat de Grupul Observatorul Prahovean și Agenția Județeană pentru Ocuparea Forței de Muncă (AJOFM) Prahova.
Galerie FOTO Încă de la prima oră, târgul a fost vizitat de n umeroase persoane interesate de un loc de muncă
VIDEO